## **PÁLYÁZATI FELHÍVÁS**

**Kaposvári Advent 2024**

**vásári részvételre**

A Csiky Gergely Színház és Kulturális Központ Nonprofit Kft. a Kaposvári Advent 2024 programsorozathoz kapcsolódóan adventi vásárt rendez Kaposváron.

**A vásár helyszíne:** Kaposvár, Kossuth tér és Fő utca sétálóutcai szakasza.

**A vásár időpontja:** december 1- 24. között.

**A vásárra saját egyedi termékeket árusító kézművesek, kereskedők és szabadtéri kiegészítő vendéglátó szolgáltatók jelentkezését várjuk.**

**Pályázati feltételek kézművesek számára:**

* kategóriák: egyedi készítésű népművészeti, iparművészeti, hagyományos és innovatív kézműves használati- és ajándéktárgyak, hagyományos, kézműves eljárásokkal készített élelmiszerek, melyek magas minőséget képviselnek;

**Pályázati feltételek kereskedők számára:**

* a termék illeszkedik a karácsonyi, adventi ünnepkörhöz, méltó annak hangulatához;

**Pályázati feltételek vendéglátó szolgáltatók számára:**

**Igényelt szolgáltatás**: kürtőskalács, fánk, lepény, langalló, rétes, frissen sültek, magyaros ételek, alkoholos és alkoholmentes forró és hideg italok, égetett szeszek stb.

* A pályázó elegendő mennyiségű árukészlettel rendelkezzen ahhoz, hogy a program teljes időtartama alatt biztosítani tudja a magas színvonalú ellátást,

**Egységes feltételek:**

* a pályázó elegendő mennyiségű árukészlettel rendelkezik ahhoz, hogy a vásár teljes időtartama alatt biztosítani tudja az árusított termékeket;
* a pályázó rendelkezik a tevékenység végzéséhez szükséges engedélyekkel;
* a pályázó vállalja a bérleti díj határidőre történő megfizetését;
* a pályázó vállalja a vásár teljes ideje alatti nyitva tartást naponta: kézművesek, kereskedők esetén: 10.00- legalább 18.00-ig, vendéglátó szolgáltatók esetén: legalább 12.00-20.00-ig, de legfeljebb 10.00-22.00-ig,
* a pályázó vállalja, hogy a termékek csomagolásakor előnyben részesíti a környezettudatos anyagokat, mellőzi az egyszer használatos műanyagok alkalmazását.

**A Kaposvári Advent 2024 idejére a pályázó elfogadja a szervezők által meghatározottakat:**

* Kizárólag a rendezvény idejére van lehetőség kitelepülni.
* Kitelepülés kizárólag a szervezők által felállított pavilonokban lehetséges. *Vendéglátó szolgáltatóknál indokolt esetben elfogadható saját installáció használata is, de ehhez szükséges a jelentkezési lap után található indoklás kitöltése!*
* A rendezvényen kizárólag az előzetes írásbeli megállapodásban rögzítettek árusítása engedélyezett. Ezt a szervezők a rendezvény ideje alatt folyamatosan ellenőrzik. Amennyiben a megállapodásban nem szereplő termékek árusítására kerül sor, szabálysértési eljárás kezdeményezhető és az árusítási engedély visszavonható.
* Az árusítás helyére gépjárművel behajtani árufeltöltés céljából a bérleti szerződésben meghatározott időben lehet.
* Az installáción kívül sem áru, sem szemét nem tárolható.
* Pályázat kiírója kizárólagos árusítási jogot nem biztosít.
* Nem lehet pályázó, aki:

a,) végelszámolás alatt áll, vagy ellene csőd, illetve felszámolási eljárás folyamatban van.

b,) Adó-, illeték és társadalombiztosítási járulékfizetési hátraléka van.

A szervező kiköti, hogy az installációkban csak szabványos és biztonságosan működtethető elektronikai eszközöket lehet használni. A fűtéshez használt eszköz teljesítménye maximum 2500 W lehet.

A használt eszközöket a szervező a vásár kezdete előtt, illetve a vásár időtartama alatt bármikor ellenőrizheti. A szervező a megengedettnél nagyobb fogyasztású, illetve a szabványoknak és biztonsági előírásoknak nem megfelelő eszközöket a használatból kitiltja. Az áramvételezésre vonatkozó kikötések megszegése azonnali szerződésbontással jár!

**A rendezvény idejére a szervezők által biztosított szolgáltatások:**

* Áramvételi lehetőség. Az igényeket a bérlőknek kötelessége előre jelezni a szervezőknek. Kérjük, a jelentkezési lapon sorolja fel valamennyi, elektromos áramot használó eszközét!
* Konténer elhelyezése a rendezvényre, ahova a hulladékot a vállalkozó/árus köteles naponta elszállítani.
* Éjszakai őrzés.

**Részvételi díjak kézművesek, kereskedők számára:**

A kisméretű pavilonok esetén: nettó 127.500 - Ft. + 27% Áfa

A nagyméretű pavilonok esetén: nettó 191.000- Ft. + 27% Áfa

**Részvételi díjak vendéglátó szolgáltatók számára:**

A kisméretű pavilonok esetén: nettó 255.000- Ft. + 27% Áfa

A nagyméretű pavilonok esetén: nettó 382.500.- Ft. + 27% Áfa

**A részvételi díj nem tartalmazza az áram és az árammérés díját.** Az áramdíj egyéni mérőkkel, utólag, az elfogyasztott mennyiség alapján kerül megállapításra. A mérő és az áramdíj fizetési módjáról később adunk tájékoztatást.

A vásáron 22 db kisméretű (2,05 x 2,05 m) és 5 db nagyméretű (4,1 x 2,05 m) fa pavilon kerül felállításra.

Saját installációval történő részvétel esetén a díjak mérettől függően a fenti összegekkel megegyezőek.

**Jelentkezés módja, határidők:**

* A pályázatot e-mailen a titkarsag.agora@csiky.hu címre kérjük benyújtani „Kaposvári Advent 2024 vásár” tárgy megjelöléssel **2024. október 25-én 12.00 óráig**.
* A pályázati anyag kötelező tartalma: hiánytalanul kitöltött jelentkezési lap, a pályázó releváns szakmai tapasztalatát bemutató 1 oldalas leírás, mely tartalmazza a fontosabb vásárokon való megjelenéseket is, ellenőrizhető referencia anyaggal, valamint a termékeket bemutató fotó dokumentáció (3-5 db). A Jelentkezési lapot aláírva, szkennelt formában kérjük csatolni! (A jelentkezési lap e felhívás 4. oldala.)

*A határidőn túl beérkezett, illetve formailag, tartalmilag nem megfelelő pályázatokat semmisnek tekintjük.*

**A pályázatok elbírálása:** 2024. november 04-ig történik.

Értesítés az eredményről (e-mailben): 2024. november 08-ig.

A nyertes pályázókkal a Csiky Gergely Színház és Kulturális Központ Nonprofit Kft. szerződést köt.

A kitelepülés feltétele a szerződés aláírása és a határidőre befizetett díj.

Kapcsolattartó: Tankovics József 20/504-8341 e-mail:tankovics.jozsef@csiky.hu

Amennyiben a szerződés hatálya alatt a Magyar Országgyűlés különleges jogrendet vezet be, illetve Magyarország Kormánya sarkalatos törvényben meghatározott rendkívüli intézkedéseket vezet be és emiatt előre nem látható, a szerződés részleges vagy teljes lehetetlenülésére vezető körülmény következne be, abban az esetben a felek egymással szemben semmilyen igénnyel, követeléssel nem élnek.

**JELENTKEZÉSI LAP**

**KAPOSVÁRI ADVENT**

**2024. DECEMBER 1-24.**

**kézműves – kereskedő – vendéglátó szolgáltató (kérjük aláhúzni a megfelelőt)**

**A pályázó neve/cégnév (valamint képviselőjének neve):**

**……………………………………………………………………………………………………………**

A pályázó címe/székhelye:………………………………………………………………………

A pályázó adószáma és cégjegyzék száma: ……………………………………..………………

A pályázó e-mail címe, telefonos elérhetősége: ………………………………………………..

**Az árusítani kívánt termékek pontos megnevezése:**

**………………………………………………………………………………………………………………**

**Szolgáltatás ellátásához szükséges pavilon mérete ……………………..**

Az árufeltöltéshez használt gépkocsi adatai (a behajtási engedély kiállításához szükséges):

Gépkocsi típusa:………………………………………………………….

Rendszáma:………………………………………………………………….

Forgalmi engedélyben szereplő személy/cég neve:…………………………………………..

**A szükséges áramvételi igény: …………………. Amper**

**Használt eszökök típusa és teljesítménye:** …………………………………………………………………………………………………………………................................................................................................................................................................................

**Kötelezően csatolandó dokumentumok:**

a) a tevékenység végzésére feljogosító engedélyt hiteles másolata,

b) ellenőrizhető referencia anyag, rövid bemutatkozás,

c) nyilatkozatok a szolgáltatás elvégzéséhez szükséges eszközök, berendezések eredetéről, műszaki, baleset, érintésvédelmi, stb. szabályosságáról.

d) amennyiben releváns, a szolgáltatást biztosító installáció (pavilon, faház) fotói (min. 1 db),

***A pályázati kiírásban foglaltakat megértettem, elfogadom, és magamra nézve kötelezőnek tartom.***

**Kelt:**

**PH aláírás**

**INDOKLÁS**

**SAJÁT INSTALLÁCIÓHOZ**

**A pályázó neve/cégnév (valamint képviselőjének neve):**

**……………………………………………………………………………………………………………**

**Az árusítani kívánt termékek pontos megnevezése:**

**………………………………………………………………………………………………………………**

**Indoklás, mellyel alátámasztja a saját installáció szükségességét (a szolgáltatásra vonatkozó,**

**a biztosított pavilonban nem biztosítható előírások, jogszabályok, stb.):**

**……………………………………………………………………………………………………………….**

**……………………………………………………………………………………………………………….**

**……………………………………………………………………………………………………………….**

**A saját installáció jellemzői (anyag, alapterület, magasság, vonóhorog stb.):**

**………………………………………………………………………………………………………………**

**Az installációról mellékelem a következő fotókat: elölnézet közeli, távoli, oldalnézet.**

**Tudomásul veszem, hogy a saját installációk fogadásáról, Kaposvár főépítésze dönt. A döntés ellen fellebbezésnek helye nincs.**

**Dátum:**

**(cégszerű) aláírás**